Id-Deċiżjoni tal-Kummissjoni
ta' 22 ta' Lulju 1993
li tiddefinixxi t-taxxi marbuta mal-produzzjoni u l-importazzjoni għal finijiet ta' l-implimentazzjoni ta' l-Artikolu 1 tad-Direttiva tal-Kunsill 89/130/KEE, Euratom dwar l-armonizzazzjoni tal-kumpilazzjoni tal-prodott nazzjonali gross bi prezzijiet tas-suq
(93/454/KEE, Euratom)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat it-Trattat li jistabbilixxi l-Komunità Ewropea tal-Energija Atomika,
Wara li kkunsidrat d-Direttiva tal-Kunsill 89/130/KEE, Euratom, ta' 13 ta' Frar 1989 dwar l-armonizzazzjoni tal-kumpilazzjoni tal-prodott nazzjonali gross bi prezzijiet tas-suq [1], u partikolarment l-Artikolu 1 tagħha,
Billi għal finijiet tad-definizzjoni ta' prodott nazzjonali gross bi prezzijiet tas-suq (GNPmp) skond l-Artikolu 1 tad-Direttiva 89/130/KEE, Euratom, huwa neċessarju li tiġi ċċarata d-definizzjoni ta' taxxi marbuta mal-produzzjoni u l-importazzjoni bħalma huma wżati għal-finijiet tas-sistema Ewropea ta' kontijiet ekonomiċi integrati;
Billi l-miżuri previsti f'din id-Deċiżjoni huma konformi ma' l-opinjoni tal-Kumitat li ġie stabbilit permezz ta' l-Artikolu 6 tad-Direttiva 89/130/KEE, Euratom,
ADOTTAT DAN IR-REGOLAMENT:
Artikolu 1
Għall-finijiet ta' l-implimentazzjoni ta' l-Artikolu 1 tad-Direttiva 89/130/KEE, Euratom, l-eżattezzi li jikkonċernaw id-definizzjoni ta' taxxi marbuta mal-produzzjoni u l-importazzjoni għandhom ikunu kif huma definiti fl-Anness tagħha.
Artikolu 2
Din id-Deċiżjoni hi indirizzata lill-Istati Membri.
Magħmula fi Brussel, fit-22 ta' Lulju 1993.